ДИМЧО ДЕБЕЛЯНОВ

ЗА УТРЕ ЩЕДРО МИ ОБРИЧАШ…

Част 1 от „Бохемски нощи“

chitanka.info

За утре щедро ми обричаш

нектар във сребърни потири…

О, зная — много ме обичаш

и не обричаш на шега,

не не е лошо и сега

да хвърлим още две-три бири…

А?

За утре пури ми обричаш,

цената на които пари…

О, зная — много ме обичаш

и не обричаш на шега,

но не е лошо и сега

да свием още две цигари…

А?

За утре щедро ми обричаш

палати — блясък и омая…

О, зная — много ме обичаш

и не обричаш на шега,

но не е лошо и сега

да пренощувам в твойта стая…

А?

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги